న్యూఢిల్లీ: జమ్మూ కశ్మీర్లోని సోపియన్ జిల్లాలో ఇవాళ ఉదయం భద్రతా దళాలకు, ఉగ్రవాదులకు మధ్య హోరాహోరీ కాల్పులు చోటుచేసుకున్నాయి. ఈ ఎన్కౌంటర్లో ఆర్మీ ఇద్దరు ఉగ్రవాదులను మట్టుబెట్టింది. జమ్మూకశ్మీర్ ఐజీ మునీర్ ఖాన్ మాట్లాడుతూ... ‘‘ఇద్దరు తీవ్రవాదుల మృతదేహాలను స్వాధీనం చేసుకున్నాం. అయితే వారితో పాటు ఉన్న మరో ఉగ్రవాది సజీవంగానే ఓ ఇంట్లో నక్కి కాల్పులు జరుపుతున్నాడు. కొద్దిసేపటి క్రితమే అతడు మళ్లీ కాల్పులు జరిపాడు...’’ అని వెల్లడించారు. అతడిని నిలువరించేందుకు ఆపరేషన్ కొనసాగుతున్నట్టు తెలిపారు. సోపియన్లోని బట్ముర్రాన్ గ్రామంలో కొంతమంది ఉగ్రవాదులు తలదాచుకున్నట్టు సోమవారం ఉదయం భద్రతాదళాలకు సమాచారం అందింది. దీంతో 14వ బెటాలియన్ సీఆర్పీఎఫ్, 44 రాష్ట్రీయ రైఫిల్స్, జమ్మూ కశ్మీర్ పోలీసులు సంయుక్తంగా గాలింపులు ప్రారంభించారు.
newdhilly: jammoo kashmeerloni sopian jillaalo ivaala udayam bhadrata dalaalaku, ugravaadulaku madhya horahori kaalpulu chotuchesukunnayi. ee encounterlo armi iddaru ugravaadulanu mattubettindi. jammookashmir ig muneer khan maatlaadutuu... ‘‘iddaru teevravaadula mrutadehaalanu swaadheenam chesukunnam. ayithe vaaritho paatu unna maro ugravaadi sajeevamgaane oo intlo nakki kaalpulu jaruputunnadu. koddisepati kritame atadu malli kaalpulu jaripadu...’’ ani velladinchaaru. atadini niluvarinchenduku aperation konasaagutunnattu telipaaru. sopiyanloni batmurran graamamlo kontamandi ugravaadulu taladaachukunnattu somavaram udayam bhadrataadalaalaku samacharam andindi. deentho 14va betalian crpf, 44 rashtriiya raifils, jammoo kashmir poliisulu samyuktamgaa gaalimpulu praarambhinchaaru.